
PEE^ONATJE^ 


Rey.  &  Ciutadà.  I. 

Alcalde.  Ciutadà  2. 

Fructós.  I  Ciutadà  3. 

Geroni.  I  Patje. 

Ü 
Marrech.  X 

Poble.—  Guardias. 


La  acció  passa  en  una  nació  que  per 
are  no  es  en  aquet  mon,  però  que 
podria  serhi. 


ACTE  PRIMER. 


'Vi' 


Saló  del  palacio  real,  al  mitj,  al  fondo  una  rica 
taula  ab  un  gran  silló  ó  cadira,  à  cada  costat  dos  ó  tres 
cadiras  mes,  ó  las  que 's  necessitin.  Porta  interior  à 
un  costat,  y  porta  per  sortir  a  fora  al  altre  costat.  Al 
aixecarse  lo  teló  apareix  lo  Rey  sentat  en  dit  silló  ó 
cadira  junt  à  la  taula,  rodeijat  del  poble  que  li  felici- 
ta las  Pasquas  de  Resurrecció  ab  lo  següent 


Coro. 


Ja  los  cants  d1  aïleluya  se  senten 

Per  tot  ressonar, 
Las  campanas  repican  y  venten 

Sens  may  reposar. 
Eixas  festas  de  Pasqua  florida 

.'.  Passéulas,  Senyor, 
Ab  salut  y  ventura  sens  mida 

Y  pau  en  lo  cor. 


Mecitat. 

Eey.     Vostres  obsequis  senzills 
Me  son,  vassalls  estimats, 
Tant  acceptes  y  tant  grats 

Com  si  'Is  rebés  dels  meus  fills; 

Qu'  en  mon  regne  '1  qu'  es  zelós 

Del  cumpliment  de  ma  lley, 

En  mi  no  trobarà  un  rey, 

Sinó  un  pare  bondadós. 

Per  xó  £t  desitjo  igualment, 

Estimat  poble,  que  aquestas 

Solemnes  y  alegres  festas 

Las  passis  ben  felisment. 
àlc.      ;Viva  '1  nostre  Rey! 
Tots.  jVivai...    m 

Rey.     Gracias.  gracias,  poble  meu. 
Alc.     Si  escoltarnos  vos  digneu... 
Ret.     En  això  mon  gust  estriba. 
Alc.     Diu  que  amenassa  ruína 

La  Casa  Consistorial; 

Diguéunos,  donchs,  quin  local 

Al  Ajuntament  destina 

Per  celebrar  las  reunions, 

Y  pendre  acuerdos...  en  fi... 
Rey.     En  lo  meu  palau,  aquí 

Podeu  tenir  las  sesions. 
Alc.     Vol  fernos  sa  Magestat 

Massa  favor,  ^oy  qu'  es  cert? 

(Girantse  als  companys.) 

Mae.     Si  be  sa  casa  'ns  ha  ofert,     (Ab  intenció.) 

No  abusem  de  sa  bondat. 
Alc.     Si,  sí,  bon  Rey  y  Senyor, 

La  vostra  oferta  acceptem 

Y  cregueu  no  abusarem 
De  vostre  real  amor. 

Y  ab  vostre  real  llicencia 
Nos  retirem,  y  dins  poch 
Vindrem  à  pendre  en  eix  lloch 
Acuerdos  de  trascendencia. 
Entretant  ab  gust  vos  dém 
La  permanència,  vull  dir 
Per  si  'us  digneu  presidir 
Los  acuerdos  que  farem. 
Rey.     Mil  gracias,  sou  molt  galants. 

(Se  ln  van:  entretant  diu  apart  lo  Marrech:) 


Mae.  (Aquesta  colla  de  lerdos 
Ab  sos  ditxosos  acuerdos 
Desbarataran  mos  plans.) 

ESCENA  SEGONA. 
Rey. 

Música. 

Pacífichs  y  fiels  súbdits 

Tindrà  un  Monarca, 
Si  sap  ell  gobernarlos 

Segons  Deu  mana; 

Mes  si  :ls  goberna 
A  lo  lliberalesco 

Li  faran  guerra. 


Puig  que  las  lleys  humanas 

Qu'  en  las  divinas 
No  estan  del  tot  basadas, 

Son  tiranías. 

Llavors  lo  poble 
Contra  '1  tirà  £s  rebela 

Com  un  sol  home. 


(Entra  lo  patje  per  la  porta  interior.) 

ESCENA  TERCERA. 

Rey  —  Patje. 
Recitat. 

Pat.     Senyor!  (Besde  V  umbral  de  la  porta.) 

Rey.         (Ab  amabilitat.) 

Entra,  ^que  'm  yoIs  dir? 

Pat.     Diu  sa  Magestat  la  Reyna  '^Entrant.) 

Que  si  Vos  no  teniu  feyna 

Voldria  à  passeig  sortir. 
Bes-.     Ja  hi  vaig;  antes  clech  posar 

En  lo  teu  coneixement 

Qu'  be  dat  al  Ajuntament 

Llicencia  per  celebrar 

Las  sessions  en  est  local; 

Puig  se  m'  ha  notificat 

Qu'  està  en  ruinós  estat 

La  Casa  Consistorial. 

(Se  ln  va,  y  lo  Paije  saluda.) 

ESCENA  QUARTA. 
Patje. 

i  llccitat. 


Eix  Rey  es  model  de  reys, 
; Si  tots  fossin  com  aquet! 
Dòcil  com  un  anyellet 
Per  los  que  acatan  sas  lleys. 
No  te  enveija  ni  ambició, 
Es  dir,  ambició  sí  'n  te, 
Ne  te  de  fe  '1  major  be 
Possible  à  nostra  nació. 

Y  com  no  es  Rey  de  cartró 

Com  molts  d'  aquets  qu'  ara  s'  usan, 
Los  seus  vassalls  no  n'  abusan 
Per  mes  que  '1  vegin  tant  bo. 

Y  com  home  d'  experiència 
De  ningú  's  fia,  ell  mateix 
Sos  consellers  esculleix 
Posanthi  homes  de  conciencia. 

De  la  indústria  es  protector 
Del  còrners  y  agricultura; 
Y  aixís,  no  sols  assegura 
La  fevna  al  trevallador, 


Sinó  que  '1  país  prospera, 

Y  'Is  vassalls  estan  contents, 

Y  no  hi  ha  pronunciaments, 

Y  1'  ordre  jamay  s£  altera. 
Gracias  à  sa  intransigència 

En  la  doctrina  catòlica, 
Tot  eixa  farda  diabòlica, 
Tota  aquesta  pestilència 
De  masons  y  protestants, 
Impíos,  esperitistas, 
Ateos,  materialistas, 

Y  altres  indignes  farsants, 
May  aquí  ha  arrelat  mica 
Tant  venenosa  llavor; 

En  eixa  terra  1'  error 

No  hi  va  be,  no  hi  fructifica. 
Tampoch  hi  poden  medrar 

Los  vils  mercaders  polítichs: 

Eixos  sers  baixos,  raquítichs 

Que  viuhen  sols  d'  explotar. 

Puig  sap  be  que  sens  remey 

Es  perduda  una  nació 

Si  no  ostenta  son  pendó 

Lo  lema:  Deu,  Pàtria  y  Rey. 
Alc.     Si  sa  Real  Magestat...  (Desde  fora.) 

Pat.         (Obrint  la  porta.) 

<;Quí  demana?  ^ha,  son  vostès? 

Entrin,  segons  tinch  entès 

Lo  Rey  los  ha  autorisat... 
Alc.     Per  fe  'Is  acuerdos  aquí. 
(Entra  lo  Ajuntament,  que  'l  forman  lo  Alcalde, 
lo  Marrec h,  Fruciós,  èeroniymrios  individuos 
mes  segons  la  capacitat  del  teatre.) 

ESCENA  QUINTA. 
Patje  y  los  del  Ajuntament. 

Recitat. 
Alc.     ^Nó  hi  ha  '1  Rey? 

Pat.  A  passeig  es. 

Mar.     (Tant  de  bo  may  mes  tornés)         (Apart.) 

Alc.     Donchs  no  podrà  presidí'... 
Bueno,  presidia  vos,  Patje. 

Mar.     (jQué  diantre  tanta  insistència!)     (Apart) 

Pat.         (Al  Alcalde.) 

Gracias,  no  es  de  ma  incumbencía, 

Y  tinch  feyna  abaix.  (Se  cn  va.) 


ESCENA  -SEXTA. 
Los  del  Ajuntament. 

Recitat. 


AlC.  Donchs,  vatja. 

Hauré  de  presidir  jo 
(Se  sento,  en  lo  silló,  los  demés  en  cadiras.J 
Mar.     (Ja  respiro)  '(Apart.) 

Alc.  €omensém 

Primerament  llegirem 

Lo  acuerdo  de  la  sessió 

De  la  setmana  passada. 
Mar.     No  cal,  no;  no  perdem  temps 

Ja  'Is  ne  declarem  exemps 

Y  la  dém  per  aprobada, 

f(;Nó  es  vritat  companys? 
Tots.  Si,  sí. 

-Alc.     Donchs  ara  só  de  parer 

Que  lo  primer  que  hem  de  fer. 

Segons  me  sembla  à  n'  à  mi, 

Es  un  acuerdo  pel  Rey, 

Perquè  'm  sembla  que  ho  mereix, 

Dihentli  que  se  li  agraheix 

Per  tots  lo  real  servey 

Que  avuy  nos  ha  dispensat 

De  deixar  qu'  en  son  palau 

Fem  nostres  acuerdos... 
Mar.  (Au,  (Apart.) 

Mes  acuerdos.) 
Ger.  Ben  pensat, 

Mar.     Protesto. 

Alc.  <<Per  quin  motiu? 

Mar.     Home,  ho  veu  prou  desde  luego 

Tothom  que  no  sigui  cego. 
(Ai  èmfasis.) 

L'  home  te  de  ser  altiu, 

Y  per  raiió  natural 
Coneix  sens  altres  rahonS 
Que  certas  humiliacions 
Lo  degradan  en  grau  alt. 
Aquest  rastrer  servilisme 
Que  avuy  à  tots  nos  domina, 
^Sahéu  hont  nos  encamina? 

A  n'  al  temps  del  despotisme. 
L'  home  es  libre  é  inteligent, 

Y  ningú  està  facultat 
D'  atenta  à  sa  llibertat, 
Qu'  es  lo  dó  mes  excel•lent. 
Obriu  la  historia  y  llegiu... 

Alc.     Ne  sé  molt  poch  de  llegí! 

Mar.     Ja  ho  sé,  y  'm  dol,  perquè  alií 
Veuria  '1  retrato  viu 
De  certas  generacions 
Que  sacudirse  han  sabut 
Lo  jou  de  la  esclavitut 
Dels  tiraas  y  reyetons. 

Alc.      Vostè  sap  parlar  molt  bé, 
Però  aquí  no  1'  entenem: 
Los  acuerdos  los  prenem 
Molt  diferent  de  vostè. 
Lo  que  deya  1'  altre  dia 
Del  porgrés  y  la  mocràcia 

Y  allò  de  la  diplomàcia 

Y  de  la  filosofia, 

May,  fins  à  1'  hora  present, 

N'  he  pogut  treure  '1  tr  aliat. 
Frttc.    A  tots  nos  haurà  passat 

Si  fà  ó  no  fa  igualment. 
Mar.     No  estranyo  que  mon  llenguatje 

Vos  sigui  una  cosa  nova; 

Ans  al  contrari,  això  *m  proba 

Que  aquest  país  es...  salvatje. 
Alc.      [Protesto! 

Tots.  [Protestem  tots! 

Alc.      j Que  reculi  la  paraula!  (Enfadat.) 

(Dant  un  cop  de  puny  d  la  taula.) 
Mar.     Bueno,  no  ensorri  la  taula... 
Alc.      Donchs  no  digui  semblants  mots. 
Mae.     Vull  dir  que  en  aquets  paíssos 

Encare  hi  ha  esclavitut; 

Los  que  jo  he  recorregut 

Son  més  libres  y  felissos. 
Alc.      Be,  be,  ^per  quina  rahó 

Al  acuerdo  de  donar 

Gracias  al  Eey,  vostè  apar 

Que  'ns  hi  fa  la  oposició? 
Mar.     Perquè  esteu  en  un  error: 

Si  £1  Rey  venir  aquí  'ns  deixa, 

Per  mi  no  es  cap  cosa  aqueixa 

Que  se  'n  puga  dir  favor, 

Perquè  '1  palau  no  es  pas  seu. 
Alc.      ^No  es  seu?  donchs  de  qui  serà? 
Mar.     Es  del  poble  soberà, 

Es  ben  nostre,  <:ho  enteneu? 

Es  Rey  perquè  1'  en  vam  fer, 

Mes  tots  units,  si  volem, 

Fins  destronarlo  podem 
•  Perquè  '1  poble  te  '1  poder. 

Així  ho  fa  tota  nació- 

Hont  s{  inspira  '1  que  goberna 

En  la  llibertat  moderna 

Y  en  la  civilisació... 
Ger.     Jo  demano  la  paraula. 
Alc.      ^Perquè  la  vols,  animal? 
Ger.     A  una  ilusió  personal 

Haig  de  contestar,  no  es  maula. 
Alc.      Digas,  au. 
Ger.  Segons  indicis... 

,;No  es  vritat,  Marrech,  que  allò 

I)e  la...  la...  cilisació 

Deu  ser  cosa  de  cilicis?  (Riaïïas.) 

Mar.     Es  lo  benestar  dels  pobles. 

jDitxosos  si  la  mantenen 
La  civilisació!  tenen 
Sobre  tots  ventatjas  dobles. 
Los  pot  lliurar  de  molts  mals, 
Dona  à  1'  home  llibertat, 
Fraternitat,  igualtat, 
Perquè  nos  fa  à  tots  iguals. 
Però  aquí  tot  va  al  revés: 
Aquí  'Is  pobres  trevallém, 

Y  arengadas  sols  menjém; 
Mentres  que  'Is  que  no  fan  rés, 
Com  lo  Rey,  lo  gobernant, 
Rentistas  y  propietaris 

Y  altres  tants  estrafalaris 
Qu'  estan  sempre  passeijant, 
Se  menjan  la  sopa  boba 
Posantse  de  panxa  al  sol, 
Mentres  que  '1  pobre  si  vol 
Menjar  pa  y  ferse  la  roba 
Que  per  son  ús  necessita, 
Ha  de  suar  tot  lo  dia. 
Digueme:  ,;eixa  anomalia 

No  es  ben  repugnant,  no  irrita? 
(Tots  callem  admirats  del  discurs  de  en  Marrech) 
Frtjc.    jJo  't  foll!  te  rahó  '1  Marrech! 

Perquè  àn'à  mi  també  !m  cou 

Que  'Is  vagos  menjin  pa  tou 

Y  nosaltres  '1  pa  sech. 
Alc.      Home,  això  no  val  la  pena 

De  que  nos  hi  encaparrem; 

,;Qué  hi  podem  fer  si  no  habém 

Nascut  ab  la  íló...  à  la  esquena? 
Mar.     Units,  prou  pot  remediarse, 

Jo  la  esperansa  no  perdo. 
Alc.     Bueno,  proposi  un  acuerdo, 

Y  si  es  digne  d'  acceptarse... 
Mar.     Prou,  lo  més  convenient  fora 

Presentà  al  Rey  nostres  mals, 

Anyadint  que  per  curàls' 

Volem  la  Repartidora. 
Alc.      No  sé  qu£  es. 
Fruc.  Ni  jó  tampoch 

Tots.   Jó  menos. 

Mae.  Ja  'us  ho  diré. 

Alc.      Bueno,  digui,  y  si  convé... 

Jó  '1  pare  del  poble  soch. 
Mae.     Com  diu  son  nom  clarament, 

Repartidora  vol  dir 

Que  'Is  bens  s£  han  de  repartir 

Per  igual  entre  la  gent. 
Tots.    jMolt  be!  molt  be! 
Mae.  Aixís 

Tots  terra  y  casa  tindrem... 

Y  lloguer  no  pagarem... 

Y  '1  poble  serà  felís. 
Alc.      [Visca  '1  Marrech! 

Tots.  [Visca! 

Aec.  Avuy 

D'  aquest  acuerdo  que  fem 

Noticia  al  Rey  donarem. 

Vostè,  senyor  Marrech,  vuy 

Que  m'  ajudi  en  aquest  punt, 

Que  com  te  bon  picarol,         (La  llengua.) 

Farà  més  vostè  tot  sol 

Que  jó  y  'Is  altres  en  junt. 
(Rey  y  Paije,  apareixen  en  lo  fondo  sens  ser  vistos) 
Pat.     Desde  aquí  ho  he  sentit  tot, 

Y  es  tal  com  vos  he  explicat. 
Rey.     Està  be,  estich  enterat. 

Ves,  y  no  'n  digas  un  mot. 

(Patje  se  'n  va.) 
(Apareix  lo  Rey  per  la  porta  interior,  tots  se  ai- 
xecan  al  veurerlo,  y  lo  A  Icalde  deixa  lo  silló  y 
sl  hi  assenta  lo  Rey,  permaneixent  drets  tots  los 
demés.) 

ESCENA  SÉPTIMA. 

Rey  y  Ajuntament. 

Recitat. 

Alc.      Si  nostre  Rev  benvolgut 

Vol  oirnos  un  moment, 
Li  darem  coneixement 
Del  acuerdo  qu'  hem  tingut. 

(Lo  Rey  los  signa  que  si  assentin,  y  ho  fan) 

Música. 


Alc.  La  vida  n{  es  molt  trista 
Pels  pobres  y  'Is  pagesos, 
Trevallan  tot  lo  dia 

Y  menjan  pa  moreno; 

En  tant  que  'Is  propietaris, 
De  panxa  al  sol  estesos, 
Los  bons  bossins  endrapan, 

Y  això  mereix  arretglo. 

Rey.         També  só  amich  dels  pobres 

Y  goso  en  protegirlos; 
De  mos  vassalls  y  súbdits 
Son  los  que  més  estimo. 
Digueu,  dorichs,  per  quins  medis 
Penseu  afavorirlos, 

Tindreu  lo  meu  apoyo 
Si  dignes  d'  ell  los  miro. 

Alc.      Lo  nostre  gran  projecte 
Per  redimir  al  pobre 
Es  que  's  decreti  prompte 
La  lley  Repartidora. 

Ret.     Aquesta  lley  ignoro, 

Y  per  mi  es  cosa  nova 
Espliqueumho  una  mica 
Sinó  'm  quedo  à  las  foscas. 

Mar.     Lo  nom  Repartidora 

En  llenguatje  modern 

Es  nom  que  significa 

Repartició  de  bens. 
Rey.     Gran  novetat  es  eixa 

Y  'm  causa  admiració, 
Tal  moda  no  sabia 
Quc  existís  en  lo  mon. 
Ab  la  Repartidora 

Creyéu  felissos  ser. 

;Ay  pobres  de  vosaltres 

Si  vos  la  concedesch. 
Lo  Rey  canta  aquets  versos  d  duo  ah  lo  Marrech 

que  canta  aquets  altres: 
Mae.     Ab  la  Repartidora 

Creyém  felissos  ser, 

jDitxosos  de  nosaltres 

Si  nos  la  concedeix! 
Lo  Rey  y  Marrech  repeteixen  lo  cant]  y  lo  A  Icalde 

los  acompanya  ab  lo  següent,  fent  terceto. 
Alc.      Sa  Magestad  decreti 

Aquesta  nova  lley, 

Y  ja  veurà  los  pobles 

Que  felissos  serem. 
Acabat  lo  terceto,  cantan  tots  plegats  lo  següent 

Coro. 


La  Repartidora 
Tots  li  demanem 
Que  ha  de  ser  pel  pobre 
Lo  millor  remey. 

Decrétila  prompte 
Lo  nostre  bon  Rey 
Y  lo  poble  en  massa 
Besarà  sos  peus. 


Recitat. 


Rey.     Desitjo,  aymat  poble  meu 
A  ta  petició  accedir, 
Puig  en  protegir  al  pobre 
Hi  goso,  com  vos  he  dit. 
Fareu  una  llista  exacte 
De  lo  que  tenen  los  richs 
Y  tot  altre  propietari, 
Per  comensà  à  repartir. 

Tots.   Be,  molt  be. 

Alc.  jViva  '1  Rey! 

Tots.  ;Viva!... 

Rey.     Y  ara  los  que  sou  aquí 

Y  que  teniu  dugas  vinyas 
Doneune  una  desseguit 

A  aquells  que  no  £n  tenen  cap, 

Puig  que  correspont  aixís. 
Varias  veus.     jNo!  no!  això  de  cap  manera! 
Rey.     ^Donchs  cóm  voleu  repartir 

Sens  voler  dar  jegoistas! 

La  mitat  del  que  teniu 

A  aquells  que  no  tenen  res? 
(Pausa.) 
Alc.     Bah,  bah,  ja  estem  be  aixís. 
Mar.     Be,  m'  acut  un  altre  medi 

Pels  pobres  afavorir, 

Que  al  mateix  temps  que  'Is  farem 

Ditxosos,  felissos,  richs, 

Nosaltres  tindrem  la  honra 

De  posar  à  aquest  país 

Lo  progrés  y  la  igualtat, 

Y  de  plantar  la  bandera 
De  la  civilisació... 

Rey.     Ves  dihent,  que  en  escoltarte 
Cap  inconvenient  hi  tinch. 

Mar.     Donchs  bueno,  à  n'  à  mi  'm  sembla 
Que  podria  ferse  aixís: 
A  tots  los  contribuyents 
Ferlos  pagar  quatre  6  cinch 
Vegadas  més  del  que  pagan,   ' 

Y  perquè  no  hi  hagi  crits, 
Passaiios  un  duro  diari 
Cada  dia  al  dematí, 

Y  no  solament  à  n'  ells 
Sinó  à  tothom,  es  à  dir, 
A  cada  individuo  <;  entén? 

Y  d'  aquest  modo  es  ben  vist 
Que  no  hi  hauria  cap  pobre 
Perquè  tothom  fora  rich 

Ab  un  duro  cada  dia, 

De  renda  ^no  es  cert? 

,  Tots.  Sí,  sí. 

[Visca  !1  Marrech! 
Alc.  Tant  sols  falta 

Que  'I  Key  hi  vulga  accedir. 
Rey.     Per  ma  part,  aymats  vassalls, 

Cap  inconvenient  hi  tinch. 

Ja  demà  mateix  lo  duro 

Coinensaré  à  repartir. 


Música, 


Rey.  jAy  pobre  poble, 

Qu(  ets  ignorant! 
Viuràs  de  renda 
Morint  de  fam. 
Mentres  lo  Rey  canta  aquest  solo,  lo  Ajuntament 
ó podle  canta  lo  següent: 

Coro. 


i  Visca  £1  Rey  que  'ns  fa  felissos!' 
Àra  sí  viurem  de  renda, 
No  hi  haurà  may  més  cap  pobre, 
No  hi  haurà  may  més  misèria. 


TELÓ. 


PI  BEL  PEÏMBE  ACTE- 


ACTE  SEGON. 


•!•!• 


DECORACIÓ  DE  CARRER. 


Al  aixecarse  lo  teló  apareix  lo  poble,  menos  Ma- 
rrech,  tothora  va  vestit  de  las  festas;  alguns  ab  trajo 
de  senyor,  y  tots  passeijantse  molt  satisfets  y  cantan 
lo  següent: 


Goro. 


Ay  quina  vida 
Mes  regalada, 
Menjar  y  béurer 
Y  passeijarse. 

Cafè  y  bons  puros 
Diné  à  la  butxaca, 
Vestits  de  ïuco, 
Ees  d'  això  'ns  falta. 


Recitat. 


Alc.     Jo  no  £m  creya  que  '1  Marrech 
Tingués  tant  talent,  veyas, 
Mireu  que  te  unas  ideyas... 

Fruc.    Capissa  molt. 

REPARTIDORA.— 2 

Gee.  Jo  ho  crech, 

Gom  que  ha  seguit  tants  paíssos 

Ha  estudiat  totas  las  lleys 

Que  tenen  los  altres  reys 

Per  fer  als  pobles  felissos. 
Feuc.    jEs  una  cosa  estupenda! 

May  hauria  dit  que  ai^ó 

De  la  savalisació 

Volgués  dir  viure  de  renda. 
Ger.     De  íicarme  tinch  intent 

Al  cassino  dels  senyors. 
Feuc.    Si  t'  hi  íicas,  jo  allavors 

Me  fico  à  n£  al  del  Foment. 
Alc.     Hasta  podem  demanar 

Per  ficarns'  a  tots  los  altres 

^Quí  mes  guapos  que  nosaltres 

Vivint  de  renda? 
Gee.         (y  altres.)        Esta  clar. 
Alc.     jQué  tous  havíam  sigut! 

j  Viure  com  trevalladors 

Podent  viure  com  senyors! 
Feuc.   Molt,  y  si  no  hagués  vingut 

Lo  Marrech,  eternament 

Hauríam  fet  lo  mateix. 
Alc.     Vamos  lo  Marrech  mereix 

Que  se  li  alsi  un  monument. 
Tots.  Sí,  sí.  (Entra  lo  Marrech.) 


ESCENA  SEGONA. 
Marrech  y  pol•le* 

Recitat. 


Alc.  Ola,  Marrech,  escolta, 

No  't  dich  vostè... 
Mar.  Tot  es  hú. 

Alc.     Ara  parlavam  de  tú, 

Puig  nostra  admiració  es  molta 

Al  veure  que  £1  teu  talent 
Nos  du  la  felicitat, 
Trayentnos  del  trist  estat 
En  qu'  estavam  tots  jeyent. 
Tú  ab  la  savalisació. 

Y  la  igoltat  y  41  porgrés, 

Y  la  mocracia  y  demés 
Que  ara  no  {m  recordo  jo... 

Mae.     (;Y  que  entusiasmats  los  tinch!)    (Apart.} 
Alc.     Has  lograt  sens  gran  esfors 

Convertirnos  en  senyors... 
Mar.     Donchs  bueno;  ara  à  dirvos  vinch, 

Ja  que  £us  veig  aquí  reunits, 

Que  si  ara  tenim  no  mes 

Que  un  duro,  ne  tindrem  tres 

Si  sabem  anar  units. 
Alc.      jAy  refoll !  [Viva  '1  Marrech! 
Mar.     Ep,  jmacatxo!  no  crideu 

Perquè  si  '1  Rey  esment  n'  eu 

Men  vaig  y  vos  deixo  en  sech. 

Enrahoném  tots  baixet 

Perquè  encara  que  '1  Rey  passi 

De  nosaltres  cas  no  fassi 

Y  poguém  fer  nostre  fet. 
De  las  casas  es  prudent 
Que  {ns  posem  apartadets, 
Puig  à  voltas  las  parets 
També  hi  senten. 

Alc.  Certament. 

{Se  acostan  cap  al  púl•lich,  al  mateix  temps  que  se 
apartan  de  las  casas.) 

Música. 
(Marreck  y  A  Icalde  cantan  laixet  lo  que  '$  dirà.) 

Mar.         Al  Rey  molts  milions  li  dém 
que  'ns  pertanyen  à  nosaltres; 
Doncas  si  voleu  vosaltres 
A  n'  al  Rey  destronarem. 

Alc.  jAy,  ay,  ay,  ay, 

Això  jamay! 
Mar.         Un  gobern  nou  fundarem 

Y  farem  economías, 

Y  veureu  com  dins  pochs  dias 
Tres  naps  diaris  cobrarem. 

Alc.  Lo  cobrar  més 

Del  meu  gust  es. 
Mar.        Però  si  'Is  volem  tení'...! 
Alc.  ;Aixó  sí! 

Mar.         Treure  '1  Eey  de  la  nació... 
Alc.  ,  ;Aixó  nó! 


A  duo. 


De  tots  modos  pensemshi 
Ans  no  'ns  comprometem, 
Entretant  tots  fem  mutis, 
Després  ja  £n  parlarem. 


Recitat. 


Alc.     Minyons,  desgraciat  d'  aquell 

Que  xerri  lo  que  hem  parlat  ara, 
Perquè  li  rompo  la  vara 
Entre  la  esquena  y  clatell. 

Be,  Marrech,  estavam  dihent, 
Aixís  que  aquí  tú  has  vingut, 
Qu£  en  proba  de  gratitut 
Volem  ferte  un  manument. 

Mar.     [Caramba,  no! 

Alc.  No  pretenguis 

Oposarthi,  no;  es  en  va, 
Ja  1'  acuerdo  fet  esta, 
Y  t'  ho  dihém  perquè  ho  entenguis. 
Sols  falta  determinar 
Lo  siti  en  que  1'  hem  de  fer, 

Fruc.   Per  xó  serà  menester 
Una  cumassió  nombrar. 

Alc.     Just,  que  's  compondrà  de  dos. 
Fruc.   Me  sembla  que  valdrà  més, 

Que  al  menos  sigui  de  tres. 
Alc.     De  tres,  tens  rahó,  Fructós.       (Rumiant.) 

Serem  jó,  '1  Geroni  y  tú. 

^Qué  'us  ne  sembla,  ho  aprobéu? 
Mae.     Sí,  sí,  ja  'us  arretglaréu. 

Lo  qu'  es  per  mi  tot  es  hú. 
Alc.     Donchs  quedem  encarregats 

'Ls  tres.         (Ell,  lo  Geroni  y  lo  Fructós.) 
Ja  'ns  arretglarém. 
Mar.     Donchs,  abur. 
Tots.  També  marxem.  (Se  ln  van.) 

(Marrec/?  tot  anantsen  diu  apart:) 
Mar.     (jY  que  'ls  tinch  entusiasmats! 

Si  la  cosa  no  's  fà  pública 

Fins  1'  hora  de  donà  '1  cop, 

M'  apar  que  tinch  molt  aprop 

Ser  president  de  República.) 


ESCENA  TERCERA. 
Alcalde,  Geroni. — Fructós  passeijantse. 

Recitat. 


Alc. 

Passeijantnos  per  aquí 

Podríam,  si  be  'us  apar, 

Del  manument  ja  parlar. 

Ger. 

Ah  prou. 

Fruc. 

Està  clar  que  sí. 

Alc. 

Jó  faria  aquest  travall 

De  fusta. 

Ger. 

Ca! 

Fruc. 

jQuin  esguerro 

Primé  '1  faria  de  ferro. 

Ger. 

Jó  de  vidre  ó  de  cristall. 

Alc. 

Me  sembla  aneu  malament; 

Lo  ferro  's  rovella  prompte, 

Y  '1  vidre  tampoch  te  compte 
Perquè  's  trenca  íàcilment. 
La  fusta  es  molt  forta,  vatja, 
A  Amèrica  hasta  'n  fan  casas, 
Veyéu  si  foren  tant  asas 

Si  no  hi  vejessin  ventatja. 
Jó  no  vos  diré  res  més 
Perquè  'us  convenséu  qu'  es  bona, 
Sinó  que  hasta  a  Barcelona 
Hi  empedrem  los  carrés. 
Fruc.    Sí;  però  la  fusta  's  guerxa 

Y  sol  corcarse  y  's  pudreix; 
Lo  ferro  sempre  existeix, 
Sobre  tot  si  es  ferro  verje. 

Lo  ferro  es  més  fort  que  '1  mon, 

Y  dura  molts  anys,  molts  mils, 
Las  màquinas  dels  carrils 
Sabeu  que  totas  ho  son. 

Y  quant  ponderar  volem 

Que  un  home  té  una  gran  forsa, 
Que  sa  voluntat  no  's  torsa, 
"Es  home  de  ferro,,  dihém. 
Per  xó  al  Bismarch  de  Berlin 
Li  dihém  Canciller  de  ferro 
Perquè  es  més  fort  que  cap  berro 

Y  te  més  poder  que  vint. 

Ger.     Donchs  jó  à  afirmar  m'  atreveixo 
Que  '1  cristall  es  preferible 
A  fusta  y  ferro. 

Alc.  y  Fruc.  jlmpossible! 

Ger.     Donchs  si  'us  creyéu  que  menteixo 
Ara  'us  ho  probaré  jó, 
Però  ab  rahons  de  tant  pes 
Que  haureu  de  dir:  "No  hi  ha  més, 
En  Geroni  te  rahó.,, 

Per  donar  claror  als  baixos 
De  las  casas,  los  ulls  nostres 
Han  vist  foradar  los  sostres 

Y  luego  ferhi  uns  encaixos 
Hont  posan  vidres  groixuts 
D'  una  forsa  tant  potent, 

Que  per  sobre  hi  passan  gent, 
Tant  si  son  grans  com  menuts, 
Com  si  fos  sobre  una  roca. 
Veyéu,  donchs,  si  es.  fort  jjo  't  íiicli! 

Y  ademés  qu'  es  molt  bonich 
Lo  vidre  si  '1  sol  hi  toca. 

Y  un  manument  de  cristall, 
Mal  fos  petit  com  lo  puny, 
Se  veuria  de  molt  lluny 
Sens  cap  mica  de  trevall. 

Ab  ullera  veyém  fins 

Los  objectes  més  remots, 

Lo  perquè  ja  '1  sabem  tots: 

Perquè  hi  ha  vidres  à  dins. 
Aquet  prodigi  excel•lent 

Fa  '1  vidre  ^ho  compreneu  ara? 

^Y  no  voldreu  fer  encara 

De  vidre  lo  manument? 
Alc.      Be,  tots  tres  tenim  rahó 

Si  fa  ó  no  fa  per  igual; 

Però  hi  ha  un  punt  capital 

que  mereix  nostra  atenció. 
Si  '1  fem  de  fusta  cregueu 

Que  £ns  sortirà  baratot, 

Hi  ha  un  fuster  que  m'  es  nebot 

Que  ho  fa  be  y  limita  £1  preu. 
Frtjc.    Si  '1  fem  de  ferro  jo  tinch 

Lo  meu  oncle  y  mon  cosí 

Que  son  manyans  d'  allò  fi 

Y  valen  per  vinticinch. 
Ger.     Femlo  de  vidre;  també 

Tindi  un  gendre  y  dos  germans 

Que  tots  tres  son  fabricants 

De  vidre,  y  treballan  be. 
Alc.      Donchs  Dada  £s  farà  de  fusta.  (Ab  energia) 
Frtjc.    Donchs  nada,  's  farà  de  ferro.         (Id.) 
Ger.     De  vidre.  (Id.) 

Alc.  Esteu  ab  un  erro.  (Id.) 

Fruc.    jVosté!  (Al  alcalde.)  (Id.) 

Ger.     ^'S  pensa  que  'ns  asusta?  (Al  alc.)   (Id.) 

(Pausa.)  ■ 
Alc.      Calmemnos,  no  'ns  enfadem,         (Calmat.) 


—  24  — 

Àra  m'  acut  una  ideya, 

,jY  que  tonto!  jó  no  hi  queya. 

Valdrà  més  que  no  preguntem 

Al  Marrech. 
Fruc.  jDe  cap  manera! 

Ger.     jSi  que  seria  un  bunyol! 
Alc.     <;Donclis  això  com  se  resolt? 
Ger.     No  nd  hem  de  passar  quimera: 

(Desprès  de  pensar  un  raíet.j 

<;rIont  s'  ha  de  fe  '1  monument? 
Alc.     Aquí  al  bell  mitj  de  la  plassa. 

{senyalant  d  terra,  d  un  costat  de  la  escena.) 
Ger.     Està  be,  <;molt  alt? 
Alc.  No  massa, 

Trenta  pams. 
Ger.  y  Fruc.  Perfectament. 

Ger.  '   Farem  tres  pianos  iguals... 
Alc.  y  Frtjc.     Conforme. 
Ger.  Un  pel  vidrier, 

Un  pel  manyà,  un  pel  fuster, 

Y  '1  que  'n  vulgui  menos  rals. 

Quedarà  lc  obra  per  ell. 
Alc.      ^Serà  com  una  subasta? 
Fruc.   Per  mi  està  molt  be. 
Alc.  Donchs  basta. 

Fem  lo  plano  y  lo  cartell. 
Ger.     ^Cartell? 

Alc.  Sí,  de  condicions. 

Ger.     Fugi,  home,  no  es  necessari; 

Al  peu  del  plano  posarhi 

Las  midas,  y  prou  cansons. 
Alc.     Està  be,  donchs,  ^quín  terreno» 

Li  dem? 
Ger.  Demli  aquet  tros. 

(senyalant  d  terra  com  antes  lo  Alcalde.) 
Alc.     Apama,  doncas,  Fructós. 
Fruc.        {Apamant  ah  la  ma.) 

Dos,  quatre,  sis,  vuit  pams. 
Alc.  Bueno. 

Veyàm  si  porto  papé.         (Botxaqueijant.) 

Sí,  ja  £n  porto,  teniu. 
(Bonantne  d  cada  Jtú  un  tros  que  se  'n  ha  tret  de 
la  cartera,  y  quedantsen  un  altre  tros  ell.) 

Frtjc.  y  Ger.     {Prenent  lo  paper.) 

Vinga. 
Alc.      <;De  llapis  n£  hi  ha  cap  que  'n  tinga? 
Fruc.    Jó  ja  'n  porto. 
Ger.  Jó  també. 

Alc.         {Disposantse  d  dibuixar. 

Lo  plano  aniré  formant 

Del  modo  que  ja  veureu, 

Y  si  'us  agracia  '1  copieu. 
Ger.     Be. 
Fruc.  <;Aqiu  '1  carrer,  al  elevant 

De  tothom? 
Alc.  Tant  se  me  Ln  dona. . 

Fruc.    ;Ca!  semblaríam  aquell 

Que  li  deyan  lo  Fornell 

De  la  Vírgen  de  Llerona.  (Bihuen.) 

Alc.     Donchs  anem  à  casa  meva 

Qu'  estarem  ab  llibertat? 
Fruc.   Anem  allí,  es  veritat. 
Ger.     Anem,  donchs,  à  casa  seva.       (Se  'n  van.) 


Música. 
Apareix  lo  poble  cantant  «Ay  quina  vida,  etc.» 

ESCENA.  QUARTA. 

Poble,  luego  'l  Rey. 

(Luego  que'l  Pol•le  ha  acabat  de  cantar  surt  lo 
Rey.) 

Recitat. 


Rey.     iVos  proba  la  bona  vida? 

Ciu.  1.  Prou,  nos  fem  uns  tips  de  jaure. 

Ciu.  2.  Vamos,  vostra  Magestat 

Es  un  rey  com  no  n!  hi  ha  d'  altre 

Per  fer  felís  al  seu  poble 
Rey.     Molt  felís,  si  això  duraba. 
Ciu.  3.  <;Y  perquè  no  ha  de  durar? 
Ciu.  2.  jAy!  que  potser  ja  'ns  vol  traurer 

La  Repartidora? 
Rey.  No, 

Si  '1  poble  no  m'  ho  demana. 
Ciu.  1.  Me  sembla  que  tardarem. 
Rey.     A  mi  'm  sembla  que  no  gayre. 
Ciu.  2.  Sa  Magestat  s'  atïboca: 

<;Vol  que  demanen  nosaltres 

Traure  la  Repartidora 

Que  'ns  dona  cinch  pelas  diarias 

Sense  haber  de  trevallar...? 

;Ca!  sa  Magestat  va  errada; 

Sols  fa  vint  dias  que  dura... 

Sí,  vint  dias,  desde  Pasqua, 

Y  £s  creu  lo  nostre  bon  Rey 
Que  aquesta  vida  ja  'ns  cansa? 

Rey.     Be,  be,  à  mi  tant  se  m'  endona, 

Si  à  vosaltres  vos   agrada... 
Ciu.  3.  <jA  qui  no  agrada,  bon  Rey, 

Lo  menjar  be  y  passeijarse? 

jViva  la  Repartidora! 
Tots.  jViva...! 

Rey.     (jll-lusori  entusiasme!)  (Apart.) 

Ciu.  3.  ;Viva  nostre  bon  Rey! 
Tots.  ;Viva...l 

Rey.     Gracias,  poble  estimat,  gracias.. 
Ciu.  3.  ;Viva  '1  Marrech,  que  'ns  ha  dut 

La  felicitat  à  casa! 
Tots.    !Viva...! 
Ciu.  1.  Vostra  Magestat  (Al  Rey.) 

Es  molt  bondadosa  y  santa; 

Però  '1  Marech  es,  sens  dupte, 

De  las  personas  més  sàbias 

Que  hi  ha  en  tot  lo  firmament. 
Ciu.  2.  D'  això  probas  n'  ha  donadas. 
Rey.      (jPobre  poble!  sa  ignocencia         (Apart.) 

Y  sa  senzilles  m'  encantan.) 
(Entran  lo  Alcalde,  Geroni  y  Fructós.) 

ESCENA  QUINTA. 

Rey,  Poble,  Alcalde,  Geroni  y  Fructós, 
luego  lo  Patje. 

Alc.     (A  Fructós,  sense  que  ll  un  ni  ?4  altre  sL 
hagin  apercïbit  del  Rey. 
^Ho  has  apamat  be,  Fructós? 
Fruc.    (Apamant  lo  terreno  destinat  al  monument.) 

Sí,  senyor,  sí;  son  vuyt  pams. 
Ger.         (Adonantse  del  Rey,  diu  al  Alcalde  y  d 
Fructós.) 
jLo  Rey!  diemli  alguna  cosa. 
Alg.      Soberana  Magestat;  (Al  Rey.) 

Sabrà  qu'  hem  fet  un  acuerdo... 
Fruc.    (Sempre  'Is  acuerdos  al  cap.)         (Apart.) 
Alc.     Per  levantà  un  manument 

Al  Marrech. 
Rey.  Molt  be  està. 

Alc.      Creyém  que  ho  mereix. 
Rey.  Jo  ho  crech. 

Alc.  (Senyalant  d  Geroni  y  Fructós.) 

Los  tres  hem  estat  nombrats 
En  classe  de  comissió 
Per  portar  esta  obra  à  cap. 
Rey.     Molt  be,  no  hi  tinch  res  que  dir; 
Podeu  tirar  endevant. 
(Entra  lo  Patje.) 
Pat.     Hi  ha  una  comissió  qu'  espera 
Al  Palacio  rato  ha 
Que  vol  d'un  assumpto  grave 
Parlà  à  Vostra  Magestat. 
Rey.     Anemhi,  donchs,  sens  tardansa, 

A  veure  lo  que  voldran. 
(Se  ln  van  lo  Rey  y  lo  Patje  per  un  costat,  y  lo 
PoMeperun  altre,  cantant  aquet  «Ay!  quina 
vida,  etc.»  Lo  A Icade,  Geroni  y  Fructós  se  que- 
dan,  y  cada  un  d~  ells  ne  fa  quedar  un  altre  dels 
que  van  marxant  aò  lo  Poble,  locantlos  de  V  es- 
patlla, y  dihentlos  lo  que  segueix:) 

ESCENA  SEXTA. 

Alcalde,  Peret — Fructós,  Miquel, 
Geroni,,  Roch. 

Alc.     Escolta  ün  moment,  Peret. 

(Se  posan  tots  dos  d  un  costat  d'  escena,  figurant 

que  conversan.) 
Fruc.    Miquelet,  escolta  un  poch. 

(Se posan  al  altre  costat  de  la  escena,  fent  lo  ma- 
teix que1  Is  altres.) 
Ger.     Si  no  vas  depressa  Eoch 
Hem  de  parlar  un  poquet. 

(Se  posan  al  mitj  de  la  escena,  fent  també  corn,  si 

conversessin.) 
(Quedan  per  lo  tant  tres  grupos  separats,  d  saber: 
lo  A  Icalde  y  Ver  et;  Fructós  y  Miquel;  Geroni  y 
Roch.  Ja  no  cal  dir,  donchs,  que  cada  personatje 
parlarà  sols  ah  son  interlocutor  ó  sa  parella.) 
Alo.      Acabem  de  fe  un  acuerdo 
Per  levantà  un  manument 
Al  Marrech... 
Fruc.  Y  jó  al  moment 

Entre  mi  he  dit:  "Res  bi  perdo 
En  proposarho  al  meu  tio 
Per  si  vol  ab  lo  cosí... 
Ger.     ^Veus  lo  plano. 

(Mostrant  un  paper  à  Roch.) 
l\j  tens  aquí. 
Tú  ho  podràs  fer,  jó  hi  confio. 
Fruc.    Lo  Alcalde  eix  trevall  pretent 
Fer  de  fusta;  lo  Geroni 
Diu  de  cristall  jqué  dimoni! 
Jó  '1  vull  de  ferro,  ab  1'  intent 
De  que  '1  poguéu  fer  vosaltres. 
Alc.     Y  sent  tú  tan  bon  fuster, 
Més  m'  estimo  si  pot  ser 
Que  tú  '1  fassis  y  nó  'Is  altres. 
Ger.     Tú  lo  que  has  de  procurar 

Posar  lo  preu  ben  baixet. 
Fruc.    Si  ho  pots  fer  ben  baratet... 
Alc.      No  hi  vulguis  massa  guanyar. 
Per.     Jó,  de  renda  podent  viurer, 

No  ho  vull  pas  fer  a  cap  preu. 
Miq.     Be,  Fructós;  ja  'us  ho  fareu. 
Això  si  faria  riurer 
Que  podent  riurer  de  renda... 
Roch,  Jó  no  ho  vull  fer,  ni  pensarhi, 
Cobrant  un  duro  diari 
Tinch  massa  bona  prebenda. 
(Se  'n  van  Peret,  Miquel  y  Roch.  S1,  adverteix  que 
aquestos  tres  poden  ser,  si  es  vol,  los  mateixos 
Ciutadans  1, 2  y  3.  A  demés,  lo  A  Icalde  y  Fructós 
també  mostraran  lo  plano  del  monument  à  sos 
interlocutors,  lo  que  podran  fer  mentres  los  al- 
tres parlan  ab  veu  alta,  tot  lo  qual  queda  al 
cuydado  del  Director  d1  escena.) 

ESCENA  SÉPTIMA. 
Alcalde,  Geroni  y  Fructós. 

Alc.     <;Qué  tal  lo  Miquel?  (A  Fructós.) 

Fruc.     (Ab  ironia.)  Trempat. 

Tenint  renda,  no  ll  vol  fe. 
Ger.     Això  '1  Roch  m£  ha  dit  també. 
Alc.     També  'n  Peret  m'  ho  clavat. 
(Quedan  pasmats  un  moment,  mimntse  l'  un  d 
l'  altre.) 

Música. 


Alc. 

Y  ben  mirat 

Tenen  rahó. 

Ger. 

Y  lo  mateix 

Faria  jó. 

Fruc. 

Y  jó  també 

Faria  això. 

Tots  tres.       Tots  ansiabam 

Y  esperabam 
Protegí  à  nostres  parents, 

Y  ells  se  'n  ritmen 
Perquè  viuhen 

Tots  de  renda  y  ben  contents. 
Hem  fet  fiasco 

Y  un  gran  xasco 

Aquí  'Is  tres  'ns  n'  hem  portat 

Tenim  culpa 

Sens  disculpa 
Per  no  haberho  antes  pensat. 

Recitat. 


Alc.     jLlamp  aquesta  sí  qu'  es  bona! 

Ger.     ^Qué  fem? 

Frt/c.  £Pel  monument?  Crech 

Que  haurem  de  dir  al  Marrech 

Que  se  '1  fassi  ell  en  persona. 

{Se  sent  gran  cridòria  dins,  al  mateix  temjps  çu' 
entra  lo  Patje.) 


ESCENA  OCTAVA. 

Drrs  y  lo  Patje,  luego  lo  Pol•le,  y  desprès  lo  Rey 
aò  quatre  guardias. 


Pat.     Lo  poble  està  alborotat. 

<;Hont  es  lo  Key,  ho  sabeu? 
Alc.    j 

Gee.  I  ^Qué  hi  ha,  que  hi  ha? 
Fruc.  ( 
Pat.  Jó  'us  pregunto 

Si  sabeu  hont  es  lo  Rey? 
Alc.      ^Que  no  es  à  Palacio? 
Pat.  No. 

Alc.      Donchs  nosaltres  no  ho  sabem. 
{Lo  Patje  se  ln  va.) 
{Continua  sentin tse  cridòria  d  dins.) 
Ger.     jVàlgam  Deu,  quina  cridòria! 
Fruc.    No  sé  pas  lo  que  deu  ser. 

{Entra  lo  poble,  movent  la  mateixa  gatzara.) 
Citi.  1.  Aixís  no  podem  pas  víurer 

jAixó  no  pot  durar  mes! 
Alc.     <;De  qué  'us  queixeu?  <;qu'  es  això? 
Citj.  2.  jHa  de  posarshi  un  remey! 
Id.  3.  j  Això  es  una  iniquitat! 
Id.  1.  ;Es  precís  altre  gobern! 
Id.  2.  jS'  han  de  pendre  altres  medidas! 
Id.  3.  jConvé  que  ho  sàpiga  '1  Rey! 
Alc.      (iLo  qué...?  Senyors,  espliqueuvos, 

Veyàm  de  qué  'us  las  habéu? 
Ciu.  2.  Si  això  dura,  no  hi  ha  dupte 

Que  de  fam  tots  morirém. 
Ciu.  1.  jMal  llamp  de  Repartidora 

Que  'ns  ha  portat  lo  Marrech! 
Alc.     jCalléu  d'  un  cop!  y  diguéme...     (Cridant) 
Ciu.  2.  ^Qué  li  hem  de  dir  si  callem? 

{Entra  lo  Rey  ai  lo  Patje  y  lls  guardias.) 
Ret.     jSilencio!  (Tots  callan.) 

Alc.  (Ay  gracias  à  Deu.)       (Apart.) 

Rey.     ^A  qué  ve  tal  alborot? 

Heu  de  tenir  tots  entès 

Qu  'n  mon  poble  hi  vull  la  pau, 

Y  que  no  perdonaré 

Al  que  promogui  desordres 

0  siga  la  causa  d'  ells. 

Com  Rey  amant  de  sos  súbdits 

Lo  qu'  es  això  vull  saber 

Per  dar  càstich  exemplar 

Al  autor... 
Tots.  jEs  lo  Marrech! 

Crcr.  1.  jLa  Repartidora  es! 
Rey.  jCallin! 

Que  parli  primerament 

Lo  senyor  Alcalde. 
Alc.  Senyor, 

De  tot  això  no  'n  sé  res; 

Estaba  aquí  ab  lo  Geroni 

Y  lo  Fructós  discorrent 
De  quin  modo  se  faria 
Per  levanté  '1  manunent 
Al  Marrech... 

Rey.  Basta,  que  parli 

Aquell  que  sàpiga  niés. 

Ciu.  1.  Si  ho  permet  sa  Magestat 
Un  cas  jó  li  esplicaré 
Que  m'  està  passant  à  mi 

Y  potser  també  à  algú  més. 
Pà,  vi  y  oli  'ni  falta  à  casa, 

Y  al  avisà  al  panader 

Que  'ns  portés  pà,  nos  contesta 
Que  de  pà  'n  fa  sols  per  ell, 
Perquè  ara  vivint  de  renda 
No  trevalla  pels  demés. 

Lo  pagès  qu'  hem  ven  lo  vi 
Me  contesta  lo  mateix, 
Qu'  ell  no  conrúa  las  vinyas 
No  habentho  de  menester. 

Ciu.  2.  A  mi  lo  mateix  me  passa. 

Id.  3.  A  mi  també. 

Tots.  A  mi  també. 

Alc.     Als  tres  de  là  cumassió 
Nos  passa  casi  '1  mateix: 
No  hem  trobat  cap  operari 
Que  '1  manument  volgués  fer, 
Que  com  que  viuhen  de  renda 
No  volen  trevallar  més. 

Ciu.  1.  Això  ray,  es  lo  de  menos: 
Deixeulo  està  '1  monument, 
Lo  que  importa  es  la  manduca. 

Cru.  2.  Y  '1  vestir  per  lo  mateix: 
Jó  tinch  sols  una  camisa 
Perquè  al  lloch  ne  trobo  més, 

Y  la  tinch  à  la  bugada, 

Y  mal  que  'ni  sàpiga  greu, 
Hasta  que  la  tingui  aixuta 

(Tothom  riu.) 
Tinch  d'  anar  sense.  Sí,  rieu, 

Y  si  per  cas  això  dura, 

Sense  calsas,  sense  jech, 
Despullats  haurem  d'  anar 
No  sols  jó,  tota  la  gent; 
;Es  clar  com  que  'Is  teixidors 
Viühen  de  renda  també, 
]Qué  han  de  voler  trevallar! 
Y"en  cert  modo  fan  ben  fet. 
Ciu.  3.  A  casa  'm  passa  un  fracàs 

Que  n£  hi  ha  per  tirà  ll  barret 
Al  foch.  Lo  sostre  s'  ensorra, 
Se  4n  va  à  caure  per  moments, 

Y  no  trobo  un  sol  paleta 
Que  un  remendo  'm  vulga  fer, 
Perquè  com  viuhen  de  renda 
Diuhen  no  voten  fer  rés; 

Y  '1  pitjor  de  tot  que  '1  sostre 
Es  à  sobre  del  famé; 

i  Ves  hont  anem  à  parar 

Lo  dia  que  'ns  ensorrem!  (Riallas.) 

Ciu.  1.      (Fent  un  badall.) 

Mare  de  Deu,  jquina  gana! 
Ciu.  2.  Si  no  ve  prompte  un  remey 

Prou  nos  morirém  de  fam. 
Ciu.  3.  Això  no  es  viurer  de  renda. 

Es  morir  de  renda. 
Ciu.l.  Cert. 

Alc.     Donchs  en  nom  de  tot  lo  poble, 

Com  alcalde,  prego  al  Rey 

Qu'  en  això  posi  un  arretglo 

Perquè  trevalli  '1  pagès, 

Lo  paleta,  lo  manobra, 

Y  sobre  tot  lo  forner... 
Rey.     Basta,  basta,  senyo  alcalde: 

No  quito  ni  quitaré 

La  llibertat  à  ningú, 

Llibertat  que  '1  poble  en  pes 

Va  demaaarme,  y  que  jo 

Vaig  concedirli  indulgent. 
Ciu.  1.  Donchs  si  un  arretglo  no  hi  posa 

Morirém  de  fam,  ja  's  veu. 
Rey.     Van  dir  que  ab  un  duro  diari 

Tots  estaríau  contents; 

EEPAETIDOEA.— 3 


—  34  - 

Donchs,  home,  menjeuse  '1  duro. 
Citr.  2.  jPietat,  per  amor  de  Deu! 
Rey.     Jo  'us  vaig  da  '1  que  demanareu, 

He  cumplert  y  ja  estich  llest. 
Alc.      cL  qui  d'  això  te  la  culpa' 

Es  lo  brètol  de  'n  Marrech. 
Ciu.  3.  Sí;  però  '1  Marrech  es  sabi 

Y  potsé  'ns  ho  arretgli  ell; 
Com  que  ha  seguit  tants  paíssos 

Y  ha  estudiat  tantas  lleys... 
Alc.  Marrech,  escolta  si  't  plau. 
Citj.  1.  jMarrech! 

Ciu.  2.      (Mirant  per  tot.) 

Per  aquí  no  hi  es. 
Rey.     Guardias,  aneu  à  buscarlo, 

Busqueulo  per  tot  arreu. 
{Los  guardias  hi  van.) 
Alc.     Si  '1  Marrech  això  no  arretgla, 

Puig  n'  ha  estat  la  causa  ell, 

Be  farà  sa  Magestat 

En  darli  serio  escarment. 
Ciu.  1.  jTinch  un  mal  de  cor  fa  estona! 
Ciu.  3.  També  'm  roncan  los  budells. 
Ciu.  2.  També  tinch  bastanta  gana 

Y  esgarrifansas  de  fret, 
jCóm  que  vaig  sense  camisa! 
Soch  un  descamisat. 

Alc.         (Rient.)  Cert. 

Rey.     Vosaltres  teniu  la  culpa 

D'  haber  cregut  al  Marrech; 
Creguéreu  que  ab  sas  doctrinas 
De  llibertat  y  progrés 
Seríau  del  tot  felissos 
Sens  tenir  que  pensar  res 
Sinó  menjar  y  dormir 

Y  viva  la  broma  <;eh? 
jQuant  equivocats  anavaul 
Lo  resultat  ja  '1  toqueu; 
Això  es  lo  que  jo  volia, 
Aquet  fou  lo  meu  intent 
Quant  vaig,  à  instància  vostra 
Establir  aquesta  lley 

Que  'n  dihéu  "La  Repartidora,, 

Y  que  lo  que  reparteix 

Es  sols  discòrdia  y  misèria. 
àlc.     Ja  tenim  aquí  al  Marrech. 

(Los  gmrdias  conduheixen  d  Marrech. 

ESCENA  ÚLTIMA. 

Rey,  Alcalde,  Geroni,  Fructós,  Marrech 
y  pol•le. 

Mar.     jProtesto!  y  demano  auxili, 
Han  atentat  eixos  tals 

(Senyalant  als  guardias.) 
A  mos  drets  individuals 

Y  han  violat  mon  domicili. 
Cm.  1.  <;Qué  diu? 

Ciu.  2.  Jo  no  1£  entench  pas. 

Alc.     j Com  que  parla  com  un  llibre! 
Ret.         (A  Marrech.) 

Jo  ab  gust  '1  deixaré  libre 

Si  veig  que  vostè  es  capàs 

De  salvà'  al  poble,  que  £s  troba 

En  la  misèria,  perdut 

Desde  que  vostè  li  ha  dut 

Aquesta  teoria  nova 

Que  se  £n  diu  Repartidora. 

Ja  que  vostè  1£  ha  enfangat, 

Vostè  d'  aqueix  trist  estat 

Lo  treurà. 
Mar.        (Al  Rey.) 

Veig  que  no  ignora 

Sa  Magestad  que  só  jo 

Qui  això  aquí  ha  introduit: 

Proba  que  algú  m'  ha  trahit. 
Ciu.  1.  No  tl  ha  trahit  ningú,  no; 

Vas  molt  errat  si  t'  ho  creus, 

Ni  '1  Rey,  ni  jó,  ni  ningú 

Estem  descontents  de  tú; 

Però  això  sí,  si  no  'ns  treus 
Del  cas  que  'ns  està  passant 
Ab  la  lley  Repartidora, 
Te  tractarem  à  tota  hora 
D'  embustero  y  de  farsant. 
Mar.     A  veure  qu'  es  lo  que  'us  passa, 

Y  si  trobo  algun  remey 
Prometo  devant  del  Rey 
Posarhi  tota  ma  trassa. 

{Pausa.) 
Rey.     Parli  '1  senyor,  que  pareix 
[Senyalant  al  Ciutadà  1.) 
Que  n'  està  ben  enterat. 
Ciu.  1.  Ab  un  mot  t'  hauré  esplicat 
{Al  MarrecTi.) 
Eix  mal  en  qué  consisteix. 

Com  que  ab  la  Repartidora 
Tothom  te  renda,  està  clar 
Que  ningú  vol  trevallar, 
Sinó  passeijarse  y  fora, 

Y  '1  panader  no  fa  pà, 

Y  '1  pagès  no  vol  fer  vi... 

Y  donchs  això  sent  així, 
,;Cóm  hem  de  beure  y  menjà? 
Habém  demanat  al  Rey 

Que  als  que  'n  saben  'Is  digués 
Que  fessen  pà,  vi  y  demés, 

Y  'ns  diu  que  ab  la  nova  lley 
Hi  ha  tota  la  llibertat, 

Que  à  ningú  quitarla  vol; 

Donchs  ja  ho  veus,  Marrech,  tú  sol 

Que  'ns  has  dut  à  tal  estat 

Pots  treurens  d'  ell. 
Mar.  (Malament, 

{Com  reflexionant  y  apart.) 

Si  que  pinta  mal  la  cosa.) 
Ciu.  2.  Estich  que  ni  parlar  gosa. 
Id.  3.  Es  que  rumia  un  moment. 
Mar.     (iCóm  surto  d'  eix  laberinto?         (Apart.) 

Emplearé  ma  eloqüència 

Y  veurem  si  ab  paciència 

A  tots  la  cigonya  'Is  pinto.) 

Timbres  inmortals  de  glòria  (AU.) 

Las  nobles  institucions 

Han  imprès  à  las  nacions 

Cóm  se  registra  en  la  historia. 
Rey.     Be,  deixis  d'  una  vegada 

De  registres  y  d'  historias; 

No  estem  per  tantas  caborias 

Això  es  palla  y  no  'ns  agrada. 

iQué  d'  imitar  te  desitj 

Als  polítichs  espanyols, 

Que  per  dir  lo  que  tant  sols 

Eequereix  un  quart  ó  mitj, 

Hi  passan  una  tarde  entera 

Fent  un  discurs  hont  sols  hi  ha 

Molt  bombo,  palla  y  poch  gra? 

Aquí  ho  fem  d'  altre  manera: 

No  'ns  agradan  xarlatans, 

Al  pa  dihém  pa,  al  vi,  vi; 

Fàssiu  vostè,  donchs,  així 

Y  no  vulga  amohinans'. 
Mae.     (jAy,  com  t'  apretan,  Marrech!)     (Apart.) 
(Altyal•  certa  perturlació.) 

Donchs  bueno...  lo  qu'  es  precís... 

Per  sortir  del  compromís... 

En  que  's  troba  '1  poble...  crech... 

Que  'is  ciutadans...  educats... 

Al  sitgle  modern... 
Ciu.  1.  jQué  embrolla.J 

Cru.  2.  Ja  no  sap  lo  que  's  patolla. 
Tots.   //Fueraü 
Rey.         (A  Marrech.) 

Au,  prou  disbarats. 
( Marrech  in  ten  ta  fugir . ) 
Ciu.  3.  Vol  fugir,  ja  's  veu  perdut,      (Betenintlo.) 
Ciu.  1.  jClaveuli  una  garrotada! 
Ciu.  2.  jMateulo  d'  una  vegada! 

[Tots  s'  hi  volen  tirar  d  sobre,  però  los  guàrdias 

lo  amparan  de tenin tlo.) 
Rey.     jBasta,  silencio,  quietut! 
{Silencio  sepulcral). 
,:Has  vist  ara,  poble  aymat, 
Ahont  porta  '1  creure  à  eixa  farda 


—  38  — 

Que  à  totas  horas  fa  alarde 
De  progrés  y  llibertat? 
La  llibertat  verdadera 

Y  lo  yerdader  progrés, 
(iSaps,  poble  estimat,  hont  es? 
No  '1  trobaràs,  no,  al  darrera 
Dels  polítichs  ambiciosos, 
Indignes,  vils  y  farsants, 
Embusteros,  xarlatants 

Que  ab  sos  discursos  pomposos 
Embaucan  al  pobre  poble 

Y  ab  promesas  1'  il-lusionan, 
Mentre  à  costa  seva  's  donan 
Mil  plaers  y  vida  de  noble. 
La  felicitat  sabreu 

Qu'  esta,  y  tingueho  present, 
Tant  sols  en  lo  cumpliment 
Dels  preceptes  tots  de  Deu, 
Entra  'Is  quals  hi  va  també 
Lo  del  trevall,  <;ho  sentiu? 

Y  si  per  cas  algú  'us  diu 
Lo  contrari,  no  'us  vol  be; 
''De  ton  front  ab  la  suor 
Guanyaràs  la  subsistència.,, 
A  Adan  y  à  sa  descendència 
Això  va  dir  lo  Senyor. 

Y  '1  trevall  es  necessari 
A  la  humana  societat: 
La  experiència  'us  ho  ha  probat, 

Y  no  podeu  dí'  '1  contrari. 
Alc.     Donchs  be,  seguint  lo  consell 

Que  '1  Rey  acaba  de  darnos, 
Tots  hem  de  determinarnos 
A  tornà'  al  sistema  vell. 
Per  mes  que  ara  'ns  causi  pena, 
L'  acuerdo  hem  de  redactar 
De  tornar  à  trevallar. 

Ciu.  3.  ^Y  qui  doblega  1'  esquena, 
Tants  dias  de  fe  '1  senyor? 

Alc.      Prou  que  'ns  hi  acostumarem. 
També  un  acuerdo  pendrém 
jEy!  salvo  parer  millor, 

Y  '1  Rey  no  hi  te  inconvenient... 
Eet.     Apa,  acabis  d'  explicar. 

Àlc.     Vull  dir  qu£  en  lloch  d'  aixecar 

Al  Marrech  un  manument, 

Que  li  alssesim  una  forca. 
Feuc.   També  soch  d£  aquet  parer,  ' 

Aixís  may  mes  podrà  fer 

Una  jugada  tant  porca. 
Rey.     La  justícia  la  fa  '1  Rey: 

Establerta  en  ma  nació 

Tinch  la  pena  del  Talió, 

Y  s£  ha  de  cumplir  la  lley. 
Patje,  ves  al  meu  palau 

Y  porta  uns  espolsadors 
(Lo  patje  se  'nva.J 

Com  que  aquest  home,  senyors 

{Senyalant  d  Marrech.) 
Ha  alterat  1£  ordre  y  la  pau 
Portant  la  Repartidora, 
Repartidora  mereix, 
Repartidora  exigeix, 
En  càstich,  la  lley  y  fora. 
Alc.         (Al  Rey.) 

^Cóm  lograrà  sos  intents, 
Perquè  això  apar  impossible? 
Rey.     No;  tot  se  farà  factible 

Ab  aquestos  instruments. 
{Senyalant  quatre  assots  que  lo  patje  ha  portat  al 
moment  que  lo  A  Icalde  ha  pronunciat  la  parau- 
la «impossible.» 

Guardias,  preneune  un  cada  hú 

{Los  guardias  ho  fan. 
Poseu  al  mitj  al  Marrech, 
{Loposan  al  mitj  voltat  dels  quatre  guardias.) 

Y  al  só  del  xilló  espatech 

Heu  de  repartirli:  Tú  (Al  guardià  1) 

De  progrés  una  racció. 

(Al  guardià  2.) 
Tú  un  altre  de  llibertat. 

(Al  guardià  3.) 
Tú,  d£  il-lustració  un  plat. 

(Al  guardià  4.) 
Tu,,  un  de  civilisació. 
{Los  guardias  se  preparem,  y  miran  al  Rey  com 
esperant  la  senyal  per  comensar  d  executar  sas 
ordres.) 
Rey.         (Al  guardias.) 

Ja  li  podeu  à  tot  hora 
Repartí'  entre  cap  j  peus, 

(Al  pol•le.) 
Y  amenisin  vostres  veus 
Tant  bella  Repartidora. 
{Los  soldats  assotan,  per  turno,  al  Marrec h;  y 
acompanyat  dels  ays  dc  aquet,  canta  lo  poble  lo 
següent  coro: 

Música. 

Coro. 

Lo  progrés  te  reparteixen, 
Il•lustració  y  llibertat, 
Quedaràs  d'  aquesta  feta 
Per  sempre  ben  enllustrat. 

